Vicent Penya presentarà el seu llibre titulat ‘L’efímer i l’etern’
20 de setembre 2018

![Imagen 1](/media/wi5acz0p/53_maq_vpenyag.jpg)

La presentació del llibre _L’efímer i l’etern_ tindrà lloc el dijous 27 de setembre a les 19:30 h en l’Aula 2 del Centre Cultural Mario Monreal. Participaran Antoni Gómez, periodista i poeta, José Manuel Tarazona, regidor de Cultura de l’Ajuntament de Sagunt i l’autor del llibre, Vicent Penya. Acompanyant l’acte, hi haurà un concert amb lletres de l’autor cantades pel cantautor Garri Campanillo, a més d’un recitat musicat de poemes. 

  

L’autor de l’obra, Vicent Penya, és un escriptor i poeta nascut a Rafelbunyol i reconegut per les seues obres literàries. Ha conreat diversos gèneres literaris: narrativa, assaig, poesia, novel·la, teatre, periodisme… així com ha exercit d’articulista, traductor, redactor, assessor lingüístic i de director de diverses col·leccions literàries. 

  

El poemari _L’efímer i l’etern_ tracta, a grans trets, qüestions com la vida i la mort, el pas del temps i altres problemes existencials, a partir de la quotidianitat i l’afany de trascendir. Està composat per 33 sonets i 27 _tankes_, que són composicions poètiques japoneses paregudes al _haiku_, que significa literalment “poema curt”. La peculiaritat del poemari és que Penya tracta de retrobar la rima i la mètrica en una llengua que ha patit tanta repressió. I ho fa en uns sonets decasíl·labs i unes _tankes_ rimades, arriscat en este últim cas per la dificultat que presenta. 

  

La regidoria de Cultura de l’Ajuntament de Sagunt i Onada Edicions coordinen la presentació del llibre. Este esdeveniment està emmarcat en l’agenda cultural de Sagunt i assistir és gratuït. Hi haurà signament d’exemplars al finalitzar la presentació.

![](/media/fbdcvy4a/53_c_lefimer-i-letern.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/vicent-penya-presentara-el-seu-llibre-titulat-l-efimer-i-l-etern/ "Facebook")
*   [](http://twitter.com/share?url=https://aytosagunto.es/va/actualitat/vicent-penya-presentara-el-seu-llibre-titulat-l-efimer-i-l-etern/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/vicent-penya-presentara-el-seu-llibre-titulat-l-efimer-i-l-etern/ "Linked In")
*   [](mailto:?body=https://aytosagunto.es/va/actualitat/vicent-penya-presentara-el-seu-llibre-titulat-l-efimer-i-l-etern/)